CELEX: 32012R1050
Language: fi
Date: 2012-11-08 00:00:00
Title: Komission asetus (EU) N:o 1050/2012, annettu 8 päivänä marraskuuta 2012 , Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta annetun asetuksen (EU) N:o 231/2012 muuttamisesta siltä osin kuin kyse on polyglysitolisiirapista  ETA:n kannalta merkityksellinen teksti

9.11.2012   
            
            
               FI
            
            
               Euroopan unionin virallinen lehti
            
            
               L 310/45
            
         KOMISSION ASETUS (EU) N:o 1050/2012,
   annettu 8 päivänä marraskuuta 2012,
   Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta annetun asetuksen (EU) N:o 231/2012 muuttamisesta siltä osin kuin kyse on polyglysitolisiirapista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 14 artiklan,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 231/2012 (3) vahvistetaan asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät.
            
         
               (2)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi 24. marraskuuta 2009 polyglysitolisiirapin turvallisuutta elintarvikelisäaineena koskevan lausunnon ottaen huomioon hakijan ehdottamat eritelmät. (4) Kyseinen elintarvikelisäaine on sittemmin hyväksytty erityiskäyttötarkoitusten perusteella, ja sille on annettu numero E 964 8 päivänä marraskuuta 2012 annetulla komission asetuksella (EU) N:o 1049/2012 (5), jolla muutetaan Euroopan parlamentin ja neuvoston asetuksen (EY) N:o 1333/2008 liitettä II siltä osin kuin kyse on polyglysitolisiirapin käytöstä useissa eri elintarvikeryhmissä. Sen vuoksi kyseiselle elintarvikelisäaineelle olisi hyväksyttävä eritelmät.
            
         
               (3)
            
            
               On tarpeen ottaa huomioon FAO:n ja WHO:n yhteisen elintarvikelisäaineita käsittelevän asiantuntijakomitean esittämät lisäaineiden eritelmät ja analyyttiset tekniikat.
            
         
               (4)
            
            
               Näin ollen asetusta (EU) N:o 231/2012 olisi muutettava.
            
         
               (5)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eivätkä Euroopan parlamentti ja neuvosto ole vastustaneet niitä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 231/2012 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa.
      Tehty Brysselissä 8 päivänä marraskuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 354, 31.12.2008, s. 16.
   
      (2)  EUVL L 354, 31.12.2008, s. 1.
   
      (3)  EUVL L 83, 22.3.2012, s. 1.
   
      (4)  Euroopan elintarviketurvallisuusviranomaisen elintarvikkeiden lisäaineita ja elintarvikkeisiin lisättäviä ravintoaineita käsittelevä lautakunta: Scientific Opinion on the use of Polyglycitol Syrup as a food additive on request from the European Commission. EFSA Journal 2009;7(12):1413.
   
      (5)  Katso tämän virallisen lehden sivu 41.
   
      LIITE
      Lisätään asetuksen (EU) N:o 231/2012 liitteessä olevan lisäainetta E 962 koskevan kohdan jälkeen lisäainetta E 964 koskeva kohta seuraavasti:
      
         ”E 964 POLYGLYSITOLISIIRAPPI
         
         
                     
                        Synonyymit
                     
                  
                  
                     Hydrattu tärkkelyshydrolysaatti, hydrattu glukoosisiirappi ja polyglusitoli.
                  
               
                     
                        Määritelmä
                     
                  
                  
                     Seos, joka koostuu pääosin maltitolista sekä sorbitolista sekä pienemmissä määrin hydratuista oligo- ja polysakkarideista sekä maltrotriitolista. Sitä valmistetaan glukoosista, maltoosista ja molekyylipainoltaan suurista glukoosipolymeereistä koostuvasta tärkkelyshydrolysaattiseoksesta samankaltaisella katalyyttisellä hydrausprosessilla, jota käytetään maltitolisiirapin valmistamiseen. Näin saadusta siirapista poistetaan suola ioninvaihdon avulla ja siirappi konsentroidaan halutulle tasolle.
                  
               
                     Einecs
                  
                  
                      
                  
               
                     Kemiallinen nimi
                  
                  
                     Sorbitoli: D-glusitoli
                  
               
                     Maltitoli: α-D-glukopyranosyyli-1,4-D-glusitoli
                  
               
                     Kemiallinen kaava
                  
                  
                     Sorbitoli: C6H14O6
                     
                  
               
                     Maltitoli: C12H24O11
                     
                  
               
                     Molekyylipaino
                  
                  
                     Sorbitoli: 182,2
                  
               
                     Maltitoli: 344,3
                  
               
                     Pitoisuus
                  
                  
                     Aineen pitoisuuden on oltava vähintään 99 % hydrattujen sakkaridien kokonaismäärästä (vedetöntä ainetta), molekyylipainoltaan suurempien polyolien vähintään 50 %, maltitolin enintään 50 % ja sorbitolin enintään 20 % vedettömästä aineesta määritettynä.
                  
               
                     
                        Kuvaus
                     
                  
                  
                     Väritön ja hajuton, kirkas viskoosi neste
                  
               
                     
                        Tunnistaminen
                     
                  
                  
                      
                  
               
                     Liukoisuus
                  
                  
                     Liukenee erittäin hyvin veteen ja liukenee niukasti etanoliin
                  
               
                     Malaattitesti
                  
                  
                     Läpäisee testin
                  
               
                     Sorbitolitesti
                  
                  
                     Lisätään 5 grammaan näytettä 7 ml metanolia, 1 ml bentsaldehydiä ja 1 ml suolahappoa. Sekoitetaan ja ravistellaan koneellisessa ravistelijassa, kunnes muodostuu kiteitä. Kiteet suodatetaan ja liuotetaan 20 ml:aan kiehuvaa vettä, joka sisältää 1 g natriumbikarbonaattia. Kiteet suodatetaan, pestään 5 ml:lla vesimetanoliseosta (1:2) ja kuivatetaan ilmassa. Näin saadut sorbitolin monobentsylidiinijohdannaisen kiteet sulavat 173 °C–179 °C:ssa.
                  
               
                     
                        Puhtaus
                     
                  
                  
                      
                  
               
                     Vesipitoisuus
                  
                  
                     Enintään 31 % (Karl Fischerin menetelmä)
                  
               
                     Kloridit
                  
                  
                     Enintään 50 mg/kg
                  
               
                     Sulfaatit
                  
                  
                     Enintään 100 mg/kg
                  
               
                     Pelkistävät sokerit
                  
                  
                     Enintään 0,3 %
                  
               
                     Nikkeli
                  
                  
                     Enintään 2 mg/kg
                  
               
                     Lyijy
                  
                  
                     Enintään 1 mg/kg”